open-index/open-wikipedia-markdown huggingface dataset:
Johan Kleppe

**Johan Kleppe** (1928–2022) var en norsk politiker (V) og veterinær fra Bjørnskinn i Andøy kommune i Nordland. Han var innvalgt på Stortinget fra Nordland 1969–1973 og forsvarsminister i Lars Korvalds regjering 1972–1973. 

## Bakgrunn
Kleppe ble født i Bjørnskinn på Andøya i Nordland i 1928, som sønn av løytnant Jon Kleppe (1882–1934) og husmor Alvhild Bergljot Caroliussen (1897–1980), og vokste opp på farsgården Stovreim i Bjørnskinn kommune.

Johan Kleppe fullførte handelsskole i 1946, tok examen artium i 1948 og avla eksamen ved Norges veterinærhøgskole i 1954. 

Han overtok farsgården Stovreim i 1957.

## Yrkeskarriere
Han var assistent hos distriktsveterinæren i Øvre Numedal i 1953, vikar for distriktsveterinærene i Hammerfest og Alta i 1954 og deretter kommuneveterinær i Andøy 1955–1963. Kleppe var distriktsveterinær i Andøy kommune 1963–1976, fylkesveterinær for Nord-Norge 1976–1992, fylkesveterinær for Troms og Finnmark (og Svalbard) 1992–1993 samt hvalfangstinspektør i 1994.

Han var formann i Veterinærstudentenes forening i 1952, formann i Troms og Finnmark Veterinærforening 1959–1965, nestformann i Norsk sau- og geitavlslag 1970–1978, styreformann i Nordlandsbanken 1974–1990, styreformann i Andøyposten 1981–1987 og ordfører i Den norske veterinærforenings representantskap 1984–1991. Fra 1998 var han æresmedlem av Den norske veterinærforening.

## Politisk arbeid
Kleppe var formann i Studentvenstrelaget i Oslo i 1951, formann i Bjørnskinn Venstrelag 1955–1963, styremedlem i Nordland Venstrelag 1958–1968, formann i Andøy Venstrelag 1964–1966 og medlem av Venstres landsstyre 1966–1974. 

Han var medlem av Bjørnskinn kommunestyre 1955–1963, og etter kommunesammenslåingen var han varaordfører i Andøy kommune 1963–1966, ordfører der 1966–1969 og 1975–1978 samt medlem av formannskapet 1969–1975. 

Han var 2. vararepresentant til Stortinget fra Nordland 1965–1969, fast innvalgt representant 1969–1973 og statssekretær i Landbruksdepartementet 1968–1969. 

Kleppe var statsråd i Forsvarsdepartementet i Lars Korvalds regjering 1972–1973, og Kristian Halse møtte da i Kleppes sted på Stortinget. Som stortingsrepresentant var Kleppe medlem av Stortingets landbrukskomité.

## Bibliografi
* 1973 – *Vår sikkerhets- og forsvarspolitikk*

## Referanser


## Eksterne lenker
*
Ali Aaltonen

**Ali Aaltonen** (født 1884 i Jämsä, død 1918 i Lahtis) var sjef for de rødes generalstab i Helsingfors under den finske borgerkrigen. 

Han hadde tidligere tjenstegjort som løytnant i den Den keiserlige russiske hær, hvor han blant annet deltok i den russisk-japanske krig og deretter i kampene under den etterfølgende 1905-revolusjonen.

Da denne revolusjonen mislyktes, mistet Aaltonen sin posisjon som russisk offiser, og han slo seg ned i Finland som journalist og kommunistleder.

Under Den finske borgerkrigen ledet han angrepet mot Näsilinna under slaget om Tammerfors. Han ble senere arrestert i Nastola og skutt i fangeleiren i Hennala, personlig av Hans Kalm, en estisk offiser som tjenestegjorde i den hvite hæren.

## Referanser


## Litteratur
* Roselius, Aapo, *Teloittajien jäljillä* (2007)
Convair X-11

**Convair X-11** (opprinnelig kalt Convair XSM-16A) var en eksperimentrakett bestilt av USAs flyvåpen USAF, og skulle fungere som et utviklingstrinn mot en funksjonell Atlas-rakett til bruk i interkontinentale ballistiske missiler (ICBM). X-11-prosjektet ble kansellert før noen rakett var bygd, men en videreutvikling ledet til Atlas A-raketten, som suksessfullt ble skutt opp flere ganger.

## Historie
Under utviklingen av Atlas ICBM foreslo Convair å bygge to testraketter for å løse de store teknologiske utfordringene prosjektet medførte. På dette stadiet var Atlas planlagt som en enorm rakett – 49 meter høy, 3,6 meter i diameter, 181,5 tonn og med 4 hjelperaketter og 1 hovedmotor. Den første av disse testrakettene var X-11, og den andre var X-12. X-11 skulle teste ut strukturen med bare 1 hovedmotor, mens X-12 skulle teste ut flere komponenter inkludert de 4 hjelperakettene.

Prøvesprengningen av hydrogen-bomben i Stillehavet i 1954 viste at den nødvendige størrelsen på det kjernefysiske stridshodet var mye mindre enn tidligere antatt. Basert på de nye tallene kunne størrelsen og vekten på Atlas ICBM reduseres betydelig, noe som reduserte motorbehovet fra 5 til 3 (2 hjelperaketter og 1 hovedmotor). X-11 var dermed ikke lenger nødvendig, men Convair ønsket fortsatt å foreta utviklingen trinnvis, og prosjektet ble viderført under navnet Atlas A. Atlas A hadde ingen hovedmotor, bare 2 hjelperaketter; hovedmotoren ble tilføyd senere på modellen Atlas B.

## Formål
X-11s hovedformål var å teste styrken til det trykkstabiliserte skroget og hovedmotorens styresystem. Etterfølgeren Atlas A gjennomførte flere vellykkede oppskytninger og demonstrerte at de tekniske løsningene kunne brukes.

## Design
X-11 /Atlas A var konstruert med trykkstabilisert skrog, noe som bidro til å redusere vekten. Hjelperakettene på Atlas A var 2 Rocketdyne LR89, og hovedmotoren planlagt til X-11 var 1 Rocketdyne LR105. Begge rakettmotorene brukte flytende oksygen og RP-1 (parafin) som drivstoff. 2 små Rocketdyne LR101-motorer ble brukt til å finjustere skyvekraften, og til kursjusteringer.

## Spesifikasjoner
**Dimensjoner**

***Mannskap:** Ubemannet
***Lengde:** 29,3 meter
***Vingespenn:** 3,66 meter
***Vekt (tom):** 5&nbsp;670 kg
***Vekt (full):** 36&nbsp;300 kg
***Motor:** 1 Rocketdyne LR105 rakettmotor, 375&nbsp;000 kN skyvekraft

**Ytelse**

***Toppfart:** Mach 10+
***Rekkevidde:** 1&nbsp;110 km
***Maksimal flyhøyde:** 60 km

## Kilder
*NASA – American X-vehicles, An Inventory—X-1 to X-50 (side 17) Utgitt 2003 (pdf) Besøkt 19. mars 2015
*Encyclopedia Astronautica – Atlas A Besøkt 19. mars 2015

## Se også
*Convair X-12
*Atlas
Jon Allie

**Jon Allie** (født 27. oktober 1981 i Sturgeon Bay, Wisconsin) er en amerikansk profesjonell skateboarder. Han er sponset av Zero Skateboards, Independent Truck Company, C1RCA Footwear & Apparel, og Active Mailorder.

Han har vært med i flere skate-videoer, som f.eks. Zero New Blood, Zero Dying To Live, King Of The Road 2004, & Circa It's Time.

Jon bor nå for tiden i Vista, en by i San Diego County i sør California.
Halsbåndmungo

**Halsbåndmungo** (*Herpestes semitorquatus*) er et dyr i mungofamilien. Mungoene er små rovdyr, som i lengde varierer fra ca. 23 cm til ca. 75 cm. De veier normalt fra i underkant av 1 kg til ca. 5-6 kg.

## Referanser


## Eksterne lenker
*
Stuart Attwell

**Stuart Steven Attwell** (født 1982) er en engelsk fotballdommer fra Nuneaton i Warwickshire. Før sesongen 2007/08 avanserte han opp till dommer i Football League og før sesongen 2008/09 avanserte han til Select Group; Premier League-dommer. Han er den yngste dommeren som har i Premier League, bare 25 år gammel. 1. januar 2009 ble Attwell FIFA-dommer. 

26. mai 2008 dømte han playoff-finalen i Football League Two mellom Rochdale FC og Stockport County.

I hans første kamp i Football League Championship mellom Sheffield United og Blackpool FC viste han ut Blackpool-spilleren Ian Evatt etter en såkalt *proffesional foul*. Evatt ble utvist, selv om TV-bildene viste at det ikke var kontakt mellom ham og United-spilleren Billy Sharp. Blackpool-manager Simon Grayson satte spørsmålstegn ved oppnevnelsen av så uerfaren dommer til en sånn kamp.

I FA-cupens tredje runde i 2008 dømte Attwell kampen mellom Swansea City og Havant & Waterlooville FC. Han viste ut to spillere og Swansea-manager Roberto Martinez mente at han ikke var kapabel til å kontrollere spillerne.

20. september 2008 dømte Attwell Championship-kampen mellom Watford FC og Reading FC i en kamp som endte 2–2. Det store samtaleemnet ble at han hadde godkjent at ballen hadde gått i mål for Reading uten at den var i mål. Det var assistentdommer Nigel Bannister som hadde signalisert at ballen hadde vært over linja, men problemet var at ballen ikke hadde vært mellom stengene en gang, men et par meter utenfor stolpen. I *[[Soccer Saturday]]* forklarte Chris Kamara målet på denne måten: «*Jeff (programleder), det er utrolig, det er mål, men det ikke mål, men det er mål… Hør på publikum. De ler til og med på Reading-benken.*»

2. november 2008 dømte han East Midlands-derbyet mellom Derby County og Nottingham Forest, som endte 1–1. I de siste minuttene annullerte han to mål for Derby, ga åtte spillere gult kort og et rødt kort. Derby-manager Paul Jewell freste og mente Attwell ikke hadde kontroll og fratok Derby seieren. Kritikken etter kampen gjorde at han ble kalt inn til dommersjef Keith Hackett. Han fikk ikke dømme kamp den neste helga.

Noen dager etter kampen sa Jewell at han ble kontaktet av et medlem av FA som sa at det andre annullerte målet ikke skulle blitt annullert.

## Eksterne lenker
*
Fylkesvei 5918

**Fylkesveg 5918** går mellom Fetbrua og Hjorthol i Velledalen i Sykkylven kommune.

Frem til 2019 hadde veien betegnelsen Fylkesvei 77 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Elisabeth Enger

**Elisabeth Enger** (født 1958) var frem til sommeren 2023 rådmann i Drammen kommune. Før dette var Enger direktør i Jernbanedirektoratet etter hun var direktør i Jernbaneverket. Hun var rådmann i Bærum kommune fra 2001 til 2008 og har bred ledererfaring fra offentlig sektor.

Enger vokste opp i Ridabu i tidligere Vang kommune (fra 1997 del av Hamar kommune). Hun var elev på Hamar katedralskole, og tok utdannelsen sin, en cand.mag. med treårig utdanning som kommunalkandidat og 1. avdeling juridicum, ved Norges kommunal- og sosialhøgskole. Fra 1980 til 1982 var Enger saksbehandler i Akershus fylkeskommune. Siden ble hun konsulent og senere rådmann i Skodje kommune, som Norges yngste og landets fjerde kvinnelige rådmann.  

I tiden 1989 til 1993 var hun stabssjef og direktør i Kommunenes Sentralforbund, og hun var rådmann i Lier kommune fra 1994 til 2001. I hennes tid som rådmann i Bærum ble det avdekket en stor korrupsjonsskandale, men hun ble sittende som rådmann.

Fra 1. august 2008 var hun tilsatt som jernbanedirektør i Jernbaneverket. Fra 1. januar 2017 ble hun beskikket som direktør i det nyopprettede Jernbanedirektoratet.

## Referanser
Øyelapp

**Øyelapp**, også kalt **øyeklaff** eller **øyeplaster**, er en lapp som festes over det ene øyet for å beskytte eller skjule øyet hvis det er skadd, sykt eller mangler, eller for å trene opp synet på det andre øyet. 

Øyelappen kan være av tekstil eller lær og festes ved hjelp av en strikk eller snor omkring hodet. Slike øyelapper ble tidligere båret av soldater, smeder og andre som hadde ødelagt eller mistet øyet på grunn av skader eller sykdom. Disse tilstandene avhjelpes i dag heller med en øyeprotese (glassøye eller kunstig øye). 

Svarte øyelapper blir i populærkulturen særlig båret av sjørøvere og skikkelser som skal framstå skremmende, spennende eller spesielle. Det har blitt foreslått at pirater kan ha brukt øyelapper ikke bare for å dekke til skadde øyne, men for å få bedre mørkesyn når en beveger seg raskt fra dagslyset på overdekket til de mørke skipsrommene under. Øyne bruker opptil 25 minutter på å tilpasse seg lysforholdene ved overgang fra kraftig lys til mørke, og det er vist at en straks ser bedre ved å flytte lappen fra et avblendet øye. Det er imidlertid ingen historiske belegg for en slik bruk. 

Plasterliknende øyelapper kan også limes over øyet. Slike lapper benyttes av ortoptister som medisinsk hjelpemiddel for å behandle for eksempel barn med strabisme (skjeling) og amblyopi (synsnedsettelse). Når en bruker øyelappen over det friske øyet, blir det skjelende øyet tvunget til å jobbe og dermed fungere riktigere. Øyeplastre er ofte av et elastisk materiale som lar huden puste og inneholder et spesielt lysbeskyttende filter. De er gjerne hvite eller hudfarget.

## Se også
* Skylapper
* Sovemaske
* Bind for øynene
* Vernebriller

## Eksterne lenker
* 
* En type øyelapp for behandling av barn med skjeling og dårlig syn
BBC Music Magazine

***BBC Music Magazine*** er et tidsskrift som utgis i Storbritannia av kringkastingsselskapet BBC og kom ut første gang i juni 1992. Tidsskriftet beskjeftiger seg i det vesentligste med klassisk musikk, men har også egne seksjoner om jazz og world music. Det hevder å være det største i sitt slag i verden rangert etter opplag. Overskuddet "blir returnert til BBC".

## Eksterne lenker
* ''«Classical-Music.com - The official website of BBC Music Magazine»''
Fylkesvei 5920

**Fylkesveg 5920** går mellom Hellesylt og Vollseter i Stranda kommune. Veien er 12,3&nbsp;km lang.

Frem til 2019 hadde veien betegnelsen Fylkesvei 80 (Møre og Romsdal).

## Kommuner og knutepunkter

*Endepunkt Vollset

## Referanser




## Eksterne lenker
* Vegvesenets vegkart 
*
Fylkesvei 80

I Norge finnes **fylkesvei 80** i de følgende fylkene:

*Fylkesvei 80 (Aust-Agder)
*Fylkesvei 80 (Hordaland)
*Fylkesvei 80 (Møre og Romsdal)
*Fylkesvei 80 (Oppland)

De har fra 2019 andre nummer.

Se også: riksvei 80
Uveitt

**Uveitt**, også kalt revmatisk øyebetennelse eller regnbuhinnebetennelse, er en såkalt autoimmun sykdom som oppstår når kroppens immunforsvar angriper sitt eget vev som i dette tilfellet er øyets uvea. Uvea består av regnbuehinnen, ciliar legemet og årehinnen. Uveitt oppstår akutt eller kronisk som del av en større systemisk revmatisk sykdom.

## Om uveitt
Uveitt kan være akutt og et øyespesifikt engangstilfelle, eller den kan være kronisk og langvarig og da ofte som en del av en større systemisk sykdom, som betyr at den ikke bare involverer øynene, men også andre organer i kroppen. De mest vanlige eksemplene er leddgikt, psoriasisgikt, bekhterevs sykdom, systemisk lupus erythematosus (SLE),  crohns, ulcerøs colitt og en rekke andre. 

Inflammasjonen kan komme i alle deler av uvea. Symptomene er ofte smerte, rødhet, lyssensitivhet, og nedsatt syn.

I verste fall kan sykdommen føre til blindhet og det hevdes at dette er den tredje største grunnen til at mennesker blir blinde i USA. 

Andre komplikasjoner er grå stær, grønn stær, synekier (sammenvoksninger)og macula ødem

## Inndeling av uveitt
Uveitt deles inn i flere typer ettersom hvor den sitter i øyet  

* Fremre uveitt: Inflammasjonen i fremre del av øyet i området mellom hornhinnen og regnbuehinnen og kommer primært fra inflammasjon i regnbuehinnen (også kalt regnbuehinnebetennelse).
* Midtre uveitt: Betennelsen rammer den fremre delen av glasslegemet, fremre netthinne og ciliarkroppen.
* Posterior uveitt (bakre uveitt): betennelsen rammer bakre del av glasslegemet, netthinnen og/eller årehinnen og blodårene under netthinnen.
* Pan uveitt: Når inflammasjonen rammer flere deler av øyet, både fremre, midtre og bakre del.

## Behandling
Akutte uveitter behandles med pupille-utvidende (muskarinreseptor antagonister som atropin og cyclopentalat) og steroide dråper (Spersadex osv.). Om dette ikke holder behandles den med perorale steroider som prednisolon. Videre benyttes andre immunosuppressiva som methotrexate, cellcept, sandimmun ciklosporin, remicade, humira osv. om langvarig alvorlig uveitt.

## Referanser
Michael Setsaas

**Michael Setsaas** (1953–2022) var en norsk psykiater. Han drev rettspsykiatrisk praksis i Trondheim og ble ofte benyttet som sakkyndig for norske domstoler.

## Karriere
Han var cand.med. fra Universitetet i Trondheim fra 1986. Etter turnustjenesten var han ansatt ved Regionsykehuset i Trondheim og Sør-Trøndelag psykiatriske sykehus. Setsaas var ansatt i Sør-Trøndelag fylkeskommune frem til 1999.

I 1998 etablerte han sin egen avtalepraksis og drev klinisk praksis innen generell psykiatri, spesielt innen selvmordsadferd, beredskap og krisehåndtering. Fra 1991 til 2001 ledet han Katastrofepsykiatrisk ressursteam i Sør-Trøndelag. Han var en av landets mest brukte rettspsykiatere.

Han var frivillig og hadde lokale, regionale og sentrale tillitsverv i Røde Kors fra ungdomstiden av. Han mottok Norges Røde Kors Fortjenstmedalje i 2005.

Han var medlem av Trondheim bystyre for Høyre fra 1995 til 2015, det meste av tiden som medlem av bystyrets helse- og velferdskomité, og leder i Trondheim Høyre fra 2010 til 2012.

## Referanser
Norges styggeste rom

***Norges styggeste rom*** er et norsk oppussings&shy;program som opprinnelig ble sendt på TV3 fra 2008 til 2015.

Konseptet går ut på å kåre Norges «styggeste rom». Hvert rom får sitt eget program og sin egen kåring. Den som vinner i hver kategori vinner gratis oppussing. Kåringen ble foretatt av interiørdesigner Halvor Bakke, Kathrine Sørland og «altmuligmann» Elwin Bradshaw.

Programleder i første sesong var Kathrine Sørland.

## Referanser
Wismar

**Wismar** er en tysk by ved Østersjøen. Byen ligger i delstaten Mecklenburg-Vorpommern med 45&nbsp;252 innbyggere (2006). Byen ligger ca. 64&nbsp;km øst for Lübeck og 34&nbsp;km nord for Schwerin.

## Hansabyen
Wismar skal ha hatt byrettigheter helt siden 1229 og kom under kontroll av Mecklenburg i 1301. I 1259 inngikk byen en avtale med Lübeck og Rostock, som hadde til hensikt å beskytte byen mot pirater i Østersjøen, og denne avtalen gjorde at byen ble med i Hansaforbundet. I de kommende århundrene utviklet byen seg som en blomstrende hansastad, blant annet på grunn av sine ullfabrikker. Til tross for at en pest i 1376 drepte rundt 10&nbsp;000 av byens innbyggere, framsto byen som ganske framgangsrik helt fram til utpå 1500-tallet.

## Under svensk styre
Byen med området omkring og eksklavene Poel og Neukloster ble ved freden i Westfalen i 1648 etter tredveårskrigen lagt under svensk overherredømme. Høsten 1675 ble byen beleiret i to måneder i det som er kalt slaget om Wismar som ble utkjempet som en del av den skånske krig.

Det svenske overherredømmet varte til 1803 da byen ble pantsatt av Gustav IV Adolf av Sverige for 1&nbsp;258&nbsp;000 svenske riksdaler til hertugdømmet Mecklenburg-Schwerin for hundre år fram til 1903, da det gikk over til tysk kontroll. Byen hadde derfor ikke representasjon i delstatens folkevalgte forsamling før i 1903.

Det store varemagasinfirmaet Karstadt har sin opprinnelse i byen. I 1881 åpnet verdens første Karstadt-magasin i Wismar.

## Nyere tid
Helt på slutten av andre verdenskrig ble byen sterkt bombet av de allierte på grunn av industrien som lå her. Et luftangrep i april 1945 gikk hardt utover middelalderkatedralene St. Georgenkirche og St. Marienkirche. Tross delvis rekonstruksjon, er sistnevntes kirkeskip stadig ikke gjenoppbygget. Byen overgav seg uten kamp og britiske og canadiske styrker rykket inn i byen 2. mai 1945 under ledelse av Bernard Law Montgomery. Dagen etter ankom Den røde armé under ledelse av Konstantin Rokossovskij. Slik unngikk vestmaktene at Den røde armé skulle trenge lengre vest og inn mot Danmark. I henhold til avtalen fra Jaltakonferansen, trakk de britiske styrkene seg ut av byen 1. juli og byen var en del av den sovjetiske okkupasjonssonen og senere av Øst-Tyskland fram til 1990.

Siden 27. juni 2002 er gamlebyen i Wismar sammen med Stralsund innskrevet i UNESCOs verdensarvliste. Aker Yards eier et stort, moderne verft i byen. 
## Bildegalleri

Fil:Wismar-Harbour.JPG|Fra den gamle havnen
Fil:Wismar Kraemerstrasse.jpg|Krämerstraße
Fil:Wismar Schabbellhaus (01) 2006-09-28.JPG|Det lokalhistoriske museet
Fil:Wismar Grube (01) 2006-09-28.JPG|Hus bygget over en kanal

## Referanser

## Eksterne lenker
*
Medveditsa (Don)

**Medveditsa** (russisk: Медведица) er ei elv i Volgograd og Saratov oblast i Russland. Den er ei venstre sideelv til elva Don, og er 745&nbsp;km lang, med et nedbørfelt på 34&nbsp;700&nbsp;km² og en middelvannføring på 69&nbsp;m³/s.

Navnet Medveditsa betyr *binne*, og ifølge historien kommer det av den store mengden bjørn som tidligere fantes i området.

Elva har sitt utspring på Volgaplatået, i de nordøstlige delene av Saratov oblast, og renner hovedsakelig i sørvestlig retning og inn i Volgograd oblast, hvor den munner ut i elva Don. De største sideelvene er, fra høyre: Balanda og Tersa, og fra venstre: Idolga, Karamysj og Artsjeda.

De største byene ved elva er Petrovsk, Atkarsk, Zjirnovsk og Mikhajlovka. Elva er seilbar til Atkarsk. 

## Referanser


## Eksterne lenker
*
Medveditsa

**Medveditsa** kan vise til to elver i Russland:

*Medveditsa (Don) – ei sideelv til Don
*Medveditsa (Volga) – ei sideelv til Volga
Boye (Baoding)

**Boye** (kinesisk: 博野县; pinyin: *Bóyě Xiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

## Administrative enheter
***Storkommuner**: Boye (博野镇), Xiaodian (小店镇), Chengwei (程委镇)
***Kommuner**: Dongxu (东墟乡), Beiyangcun (北杨村乡), Chengdong (城东乡), Nanxiaowang (南小王乡)

## Referanser


## Eksterne lenker
* Infoside
Garcia Hernandez

**Garcia Hernandez** er en kommune i provinsen Bohol på Filippinene. Under folketellingen i 2000 kom man til et befolkningstall på 21&nbsp;308.

## Barangayer
Garcia Hernandez er inndelt i 30 barangayer per 30. september 2019.

## Referanser




## Eksterne lenker
* 2000 Philippine Census Information
Fylkesvei 5723

**Fylkesvei 5723** går mellom Loen og Trosevika i Stryn kommune. Veien er 14,3&nbsp;km lang, den følger østsiden av Lovatnet.

Frem til 2019 hadde veien betegnelsen fylkesvei 723 (Sogn og Fjordane).

## Kommuner og knutepunkter

 
 

## Referanser




## Eksterne lenker
* Vegvesenets vegkart 
*
Gaobeidian

**Gaobeidian** (kinesisk: 高碑店 ; pinyin : *Gāobēidiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

## Samferdsel
Kinas riksvei 107 fører gjennom området. Den løper fra Beijing til Shenzhen (rett vbed Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 112, en ringvei som går rundt Beijings byprovins, fører gjennom området.

## Referanser
Laiyuan

**Laiyuan** (kinesisk: 涞源县 ; pinyin: *Láiyuán Xiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

## Kulturminner
Geyuantempelet (*Geyuan si*, 阁院寺), Wulonggouavsnittet av Den kinesiske mur (*Wulonggou changcheng*, 乌龙沟长城) fra Mingdynastiets tid, og Xingwenpagoden (*Xingwen ta*, 兴文塔) er kulturminner i fylket som er blitt oppført på Folkerepublikken Kinas liste over verneverdige kulturminner.

## Samferdsel
Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* Geyuan Temple
* Foto av Wulonggou-avsnittet av Den store kinesiske mur
* Xingwen Pagoda
Shunping

**Shunping** (kinesisk: 顺平县 ; pinyin : *Shùnpíng Xiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

## Kulturminner
Familien Wangs residens i Yaoshan (*Yaoshan Wang shi zhuangyuan*, 腰山王氏庄园) ble i 2001 tilføyd Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider
* Yaoshan Wang shi zhuangyuan
Xiong

**Xiong** eller **Xiongxian** (kinesisk: 雄县 ; pinyin : *Xióng Xiàn*, eldre romanisering **Hiunghsien**) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

Fylket er del av Xiong'an nye område designert av den nasjonale regjering i april 2017.

## Administrative enheter
Storkommuner:
*Xiongzhou (雄州镇), Zangang (昝岗镇), Daying (大营镇)

Kommuner:
*Longwan (龙湾乡), Zhugezhuang (朱各庄乡), Mijiawu (米家务乡), Shuangtang (双堂乡), Zhanggang (张岗乡), Beishakou (北沙口乡)

## Ørnekloboksing
*Yingzhao fanzi quan* (鹰爪翻子拳, *Yīngzhǎo fānzi quán*), det vil si *ørnekloboksing*, er en stil innen kampsporten boksing som er knyttet til fylket Xiaong, der den skal ha blitt utviklet, skjønt meget av historien er legendepreget. Den er oppført på Folkerepublikken Kinas liste over immateriell kultutarv (nr. 799).

## Referanser
Rongcheng (Baoding)

**Rongcheng** (kinesisk: 容城县 ; pinyin : *Róngchéng Xiàn*, eldre romanisering *Jungcheng*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

Fylket er del av Xiong'an nye område designert av den nasjonale regjering i april 2017.
## Administrative enheter
Rongcheng administerer de følgende storkommuner og kommuner
***Storkommuner**: Rongcheng (容城镇, Xiaoli (小里镇), Nanzhang (南张镇, Dahe (大河镇), Liangmatai (晾马台镇)
***Kommuner:** Bayu (八于乡), Jiaguang (贾光乡), Pingwang (平王乡)

## Referanser
Fylkesvei 5888

**Fylkesveg 5888** går mellom Brandal og sentrum i Hareid kommune. Veien er 3,9&nbsp;km lang.

Frem til 2019 hadde veien betegnelsen Fylkesvei 37 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fuping

**Fuping** kan vise til:

*Fuping (Baoding), fylke i byprefekturet Baoding i provinsen Hebei i Folkerepublikken Kina
**Fuping (Fuping), storkommune i dette fylket
*Fuping (Weinan), fylke i prefekturet Weinan i provinsen Shaanxi i Kina
Fuping (Baoding)

**Fuping** (kinesisk: 阜平县; pinyin: *Fùpíng Xiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på .

## Kulturminner
Stedet for grenseområderegjeringen og det militære hovedkvarter for grenseområdet Shanxi-Chahar-Hebei (Jin-Cha-Ji bianqu) (晋察冀边区政府及军区司令部旧址, *Jinchaji bianqu zhengfu ji junqu silingbu jiuzhi*) fra den annen sino-japanske krig ble i 1996 ført opp på Folkerepublikken Kinas liste over kulturminner.

I storkommunen Chengnanzhuang (城南庄镇) ligger *Shanxi-Chahar-Hebei Border Region Memorial Hall*.

## Administrative enheter
Fuping består av fire storkommuner og ni kommuner:

*Storkommunen Fuping 阜平镇
*Storkommunen Longquanguan 龙泉关镇
*Storkommunen Pingyang 平阳镇
*Storkommunen Chengnanzhuang 城南庄镇

*Kommunen Dongxiaguan 东下关乡
*Kommunen Wanglinkou 王林口乡
*Kommunen Taiyu 台峪乡
*Kommunen Datai 大台乡
*Kommunen Shijiazhai 史家寨乡
*Kommunen Shawoxiang 砂窝乡
*Kommunen Wuwangkou 吴王口乡
*Kommunen Xiazhuang 下庄乡
*Kommunen Beiguoyuan 北果元乡

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* 
* Infoside
* Jin-Cha-Ji bianqu
* Jin-Cha-Ji junqu silingbu jiuzhi
* Shanxi-Chahar-Hebei Border Region Memorial Hall opens
Anxin

**Anxin** (kinesisk: 安新县 ; pinyin : *Ānxīn Xiàn*, en gammel romanisering: *Ansin*) er et fylke i byprefekturet Baoding i provinsen Hebei i Folkerepublikken Kina. Befolkningen var i 1999 på .

Fylket er del av Xiong'an nye område designert av den nasjonale regjering i april 2017.

Det meste av Baiyangsjøen og dets våtområde er innen fylket Anxin.
## Administrative enheter
**Storkommuner**:
*Anxin (安新镇), Dawang (大王镇), Santai (三台镇), Duancun (端村镇), Zhaobeikou (赵北口镇), Tongkou, Liulizhuang (刘李庄镇), Anzhou, Laohetou (老河头镇)

**Kommuner**:
*Quantou (圈头乡), Zhaili (寨里乡), Luzhuang (芦庄乡)

## Referanser
Brendan Perry

**Brendan Michael Perry** (født 30. juni 1959 i London) er en britisk musiker, sanger og komponist som har oppnådd internasjonal berømmelse med makker Lisa Gerrard som del av musikkgruppen Dead Can Dance. Hans første soloalbum; *Eye of the Hunter*, ble utgitt i 1999, og hans andre; *Ark*, i juni 2010.

## Referanser


## Eksterne lenker
* 
*
Medveditsa (Volga)

**Medveditsa** (russisk: Медведица) er ei elv i Tver oblast i Russland. Den er ei venstre sideelv til elva Volga, som den løper sammen med i Uglitsj-reservoaret). Elva er 259 kilometer lang, og har et nedbørfelt på . Middelvannføringen 71 kilometer før munningen er . Medveditsa er et populært sted for turisme og rekreasjon.

## Referanser


## Eksterne lenker
*
Fylkesvei 5882

**Fylkesveg 5882** går mellom Ytreflø og Ulsteinvik i Ulstein kommune.

Fra Gåsneset til veiens ende, danner veien grense for Flø dyrevernområde. Her er jakt på alle fugler og pattedyr forbudt.

Frem til 2019 hadde veien betegnelsen Fylkesvei 25 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5870

**Fylkesveg 5870** går mellom Leikong og Vollneset på Gurskøya i Herøy kommune

Frem til 2019 hadde veien betegnelsen fylkesvei 15 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ernst Zindel

**Ernst Zindel** (født 23. januar 1897 i Mistelbach i Oberfranken i Bayern i Det tyske rike, død 10. oktober 1978 i Bad Homburg vor der Höhe) var en tysk ingeniør og flykonstruktør hvis navn forbindes med konstruksjonen av Junkers Ju 52.

## Liv og virke
Som frivillig i hæren under første verdenskrig ble han såret og sterkt skadet i 1916. Etter krigen studerte han skipsbygging ved det Tekniske universitet i Berlin.

I 1920 ble Zindel ansatt hos Hugo Junkers og i 1925 ble han leder av avdelingen for utvikling og nykonstruksjoner. Selv om hans navn først og fremst er forbundet med konstruksjonen av Ju 52 har Zindel hatt ansvaret for de fleste fly som Junkers bygde på 1930-tallet, bl a. Junkers W 34, Ju 86 og Ju 88.

## Verker
* Ernst Zindel: *Die Geschichte und Entwicklung des Junkers Flugzeugbau von 1910 bis 1945.* Deutsche Gesellschaft für Luft- und Raumfahrt, Köln 1979.
* Ernst Zindel et al.: *Pioniere der Luftfahrt: Hugo Junkers, Ferdinand Ferber, Adolf Rohrbach.* Deutsche Gesellschaft für Luft- und Raumfahrt, Köln 1974.

## Referanser


## Litteratur
* Altherrenbund des ATB (utg.): *100 Jahre Akademischer Turnbund 1883–1983.* Melsungen 1983, S. 191–192.

## Eksterne lenker
* Bild von Ernst Zindel
* Seite von Bernd Junkers, einem Enkel Hugo Junkers
Fylkesvei 5864

**Fylkesveg 5864** går mellom Myklebust og Skogevatnet på Gurskøya i Sande kommune.

Frem til 2019 hadde veien betegnelsen fylkesvei 8 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Budstikka (sang)

**«Budstikka»** var en norsk Waffen-SS sang, brukt av Den Norske Legion i perioden 1940–1945.

Melodien er skrevet av Willy Johansen, og Haakon Foss har skrevet teksten.

## Tekst

:Budstikka gikk fra mann til mann.
:Kjemp for ditt kjære fedreland.
:Stans ikke før du bolsjevismen har slått.
:Kampens banner er rødt, hvitt og blått.

:Her kommer gutta i Den norske Legion,
:fremad på marsj mot målet.
:Marsjen går lett, for det er Viken bataljon.
:Vi har viljer så hårde som stålet.

:Til kamp mot den fare som truer fra øst,
:mot den pest som vil herje vårt land,
:går vi syngende fram og gir hjemmene trøst.
:Vi har korstogets glød alle mann.

:Her kommer gutta i den Norske Legion.
:Beredt til å verne vårt fedreland.
Convair X-12

**Convair X-12** var en eksperimentrakett bestilt av USAs flyvåpen USAF, og skulle fungere som et utviklingstrinn mot en funksjonell Atlas-rakett til bruk i interkontinentale ballistiske missiler (ICBM). X-12-prosjektet ble kansellert før noen rakett var bygd, men en videreutvikling ledet til Atlas B-raketten, som hadde flere vellykkede oppskytninger.

## Historie
Under utviklingen av Atlas ICBM foreslo Convair å bygge to testraketter for å løse de store teknologiske utfordringene prosjektet medførte. På dette stadiet var Atlas planlagt som en enorm rakett – 49 meter høy, 3,6 meter i diameter, 181,5 tonn og med 4 hjelperaketter og 1 hovedmotor. Den første av disse testrakettene var X-11, og den andre var X-12. X-11 skulle teste ut strukturen og de trykkstabiliserte drivstoofftankene med bare 1 hovedmotor, mens X-12 skulle teste ut styresystemet og flere komponenter, inkludert de 4 hjelperakettene.

Prøvesprengningen av hydrogen-bomben i Stillehavet i 1954 viste at den nødvendige størrelsen på det kjernefysiske stridshodet var mye mindre enn tidligere antatt. Basert på de nye tallene kunne størrelsen og vekten på Atlas ICBM reduseres betydelig, noe som reduserte motorbehovet fra 5 til 3 (2 hjelperaketter og 1 hovedmotor). X-11 var dermed ikke lenger nødvendig, men Convair ønsket fortsatt å foreta utviklingen trinnvis, og X-11 ble viderført under navnet «Atlas A», mens X-12 ble videreført som «Atlas B».

## Formål
X-12s hovedformål var å teste styresystemene, kommunikasjonssytemene og konfigurasjonen med 4 hjelperaketter som ble frakoblet etter oppskyting.

## Design
X-12 /Atlas B var i likhet med X-11/Atlas A konstruert med trykkstabilisert skrog, noe som bidro til å redusere vekten. Hjelperakettene planlagt brukt på X-12 var 4 Rocketdyne LR89, og hovedmotoren var 1 Rocketdyne LR105. Begge rakettmotorene brukte flytende oksygen og RP-1 (parafin) som drivstoff. 2 små Rocketdyne LR101-motorer ble brukt til å finjustere skyvekraften, og til kursjusteringer.

## Spesifikasjoner (Atlas B)
**Dimensjoner**

* **Mannskap:** Ubemannet
* **Lengde:** 26 meter
* **Diameter:** 3,05 meter
* **Vekt:** 110&nbsp;740 kg
* **Hovedmotor:** 1 Rocketdyne XLR105-5 rakettmotor, 363&nbsp;218 kN skyvekraft
* **Hjelpemotorer:** 2 stk. Rocketdyne XLR-89-5 rakettmotorer, 1&nbsp;517&nbsp;422 kN skyvekraft totalt
* **Nyttelast:** 70 kg til 185 km bane
* **Rekkevidde:** 6&nbsp;000 km

## Kilder
*NASA – American X-vehicles, An Inventory—X-1 to X-50 (side 18) Utgitt 2003 (pdf) Besøkt 19. mars 2015
*Encyclopedia Astronautica – Atlas B Besøkt 19. mars 2015

## Se også
*Convair X-11
*Atlas
Jetafe

**Jetafe** er en kommune i provinsen Bohol på Filippinene. Ved folketellingen i 2000 kom man til et befolkningstall på 26&nbsp;852.

## Barangayer
Garcia Hernandez er inndelt i 24 barangayer per 30. september 2019.

## Referanser




## Eksterne lenker
* 2000 Philippine Census Information
På to hjul i svingen

***På to hjul i svingen*** (originaltittel: *The Love Bug*) er en amerikansk fantasy-komedie fra 1968 regissert av Robert Stevenson. Filmen handler om en Volkswagen Boble som viser seg å ha en egen vilje. Eieren bruker den med stor suksess i flere billøp, men når den forrige eieren oppdager dens egenskaper ønsker han å kjøpe den tilbake. Når det ikke går forsøker han seg på sabotasje. Hovedrollene spilles av Dean Jones, Michele Lee, David Tomlinson og Buddy Hackett. Filmen er basert på boka *Car, Boy, Girl* (1961), skrevet av Gordon Buford.

Den fikk fire oppfølgere (inkludert en TV-film) og en kortlivet TV-serie. Alle produsert av The Walt Disney Company.

## Handling
Jim Douglas er en nedadgående racerkjører som bor i en nedlagt brannstasjon i San Francisco sammen med sin venn, mekanikeren Tennessee . En dag han er hos en bilforhandler får han se en Volkswagen Boble som viser seg å ha en særegen feil, den synes å ha en egen vilje. Etter en stund kjører bilen hjem til Jim på egen vilje. Etter en del tvil bestemmer Jim seg for å fikse bilen slik at han kan bruke den til billøp. Etter at jobben er ferdig døper Tennessee bilen til Herbie. Etter flere suksessfulle billøp med "Herbie" stiger Jim til nye høyder, noe som fører til at dens forrige eier, Thorndyke, vil ha bilen tilbake. Jim nekter og blir derfor utfordret av Thorndyke til konkurrere i et lengre løp kalt "El Dorado". Thorndyke saboterer imidlertid bilen, men det blir raskt oppdaget og reparert av Carrol, Tennessees eks-kjæreste. Sammen er trioen fast bestemt på å slå Thorndyke.

## Om filmen
*På to hjul i svingen* ble godt mottatt av kritikerne, noe som gjenspeiles at den har oppnådd 75 % på Rotten Tomatoes.

Den ble meget populær i USA hvor den innbrakte $51 millioner. Produksjonskostnadene var på ca 5 millioner dollar.

## I rollene
(utvalg)
*Dean Jones – Jim Douglas
*Michele Lee – Carole Bennet
*David Tomlinson – Peter Thorndyke
*Buddy Hackett – Tennessee Steinmetz
*Joe Flynn – Havershaw
*Benson Fong – Mr. Wu
*Joe E. Ross – detektiv
*Barry Kelley – politioverkonstabel
*Iris Adrian – Carhop

## Andre filmer i serien
**[[Full speed igjen med Herbie]]* (*Herbie Rides Again*) (1974)
**[[Herbie drar til Monte Carlo]]* (*Herbie Goes to Monte Carlo*) (1977)
**[[Herbie gir seg aldri]]* (*Herbie Goes Bananas*) (1980)
**[[Herbie – Full tank]]* (*Herbie: Fully Loaded*) (2005)

## Se også
* Pelle Politibil, norsk fantasifigur fra flere filmer, tv-serier og bøker for barn

## Referanser


## Eksterne lenker
*
Jóna Hafdis Einarsson

**Jóna Hafdis Einarsson** (1955–) er en islandsk-norsk cand. polit. og forfatter. Hun flyttet til Larvik som femåring og bodde der i elleve år.

Einarsson har lang erfaring med arbeid innenfor undervisning, administrasjon samt forskning. Hun har arbeidet 25 år innenfor norsk barnevern. Einarsson har tilbrakt tre måneder som Redd Barna-utsending i Makedonia, hvor hun arbeidet med de glemte flyktningene: romanifolket.

I juni 2008 utgav hun boken *Jesu døtre og andre usannsynligheter : en pilegrimsvandring fra Le Puy-en-Velay til Santiago de Compostela*. Høsten 2006 hadde hun selv foretatt denne pilegrimsvandringen: 1500 kilometer på 53 dager.

## Bibliografi

### Artikler og rapporter

* 1994: «Mappebarna: Et uttrykk for et inneffektivt mottak?» *[[Tidsskriftet Norges barnevern|Tidsskriftet Norges Barnevern]]*.
* 1995: «Islandsk barnevernslov: Løg um vernd barna og ungmenna. Noen betraktninger.» *Tidsskriftet Norges Barnevern*.
* 1995: «Et tilrettelagt mottak.» I: Bunkholdt, V. og Larsen, E. (red.) * Metodisk barnevern*. Oslo: Tano Ascheoug.
* 1997: «Barnevernsarbeiderens personlige kompetanse.» I: Rappana Olsen, B.C og Bunkholdt,V. (red*) Barnevernet – mangfold og mening.* Oslo: Tano Aschehoug.  
* 1997: *Forebyggende arbeid og hjelpetiltak i barneverntjenesten. Med vekt på en myndiggjørende praksis*. NOVA Temahefte 2\97. Med M. Sandbæk
* 1999; *Bruk av familieråd som metode i barnevernets beslutningsprosess.* Barnevernhåndboka. Årbok for barnevernet 1999. Senter for atferdsforskning. Høgskolen i Stavanger. 
* 2002: *Familieråd som metode i barnevernets beslutningsprosess.* NOVA rapport 9\02 
* 2003: *Familierådslag. Nasjonal plan for utprøving og evaluering av metoden familierådslag*. NOVA Skriftserie 03\03. Med T. Nordahl
* 2005: Sabi Sabi : en reiseskildring fra Sør Afrika.» *StopOver Magazine* 01.06.  
* 2006: Møte med Taj Mahal. Reiseskildring fra India. *StopOver Magazine* 02.06.  
* 2008: *Barn og unge rapporter til FN om rettighetene sine.* Vedlegg til Norges fjerde rapport om barnekonvensjonen. NOVA rapport Nr. 2/ 2008. Med M. Sandbæk 

### Bøker

* 2000: *Svanen*. Novelle publisert i ''Magasinet for fagorganiserte''.  
* 2002: *Må jeg leve med det? En helsedokumentar om kroniske smerter.* Oslo: Gyldendal Akademisk. Med J. Einarsson
* 2003: *Studentguide Oslo* Oslo: Gyldendal Akademisk. Med J.E. Brusselmans
* 2008: *Jesu døtre og andre usannsynligheter : n pilegrimsvandring fra Le Puy- en – Velay til Santiago de Compostela. * Oslo: Kolofon forlag 
* 2011: *1450* *Softail Pilegrim : slalåm på caminoene*. Oslo: Lava Forlag 
* 2013: *Skyfangeren* (roman) Oslo: Lava Forlag
* 2013: Fastvold, Morten: *Hva gjør oss friske? : helsens og helbredelsens filosofi*. Jóna Hafdis Einarsson var ansvarlig redaktør.
* 2015: *Stemmer fra Srebrenica* (samtalebok) Oslo: Lava Forlag
* 2016:  *Stari Most*. Novelle. *Stemmer* nummer 2/2016  

## Referanser
Geir Gundersen

**Geir Gundersen** (født 26. juni 1948 i Skodje) er en norsk teolog fra Menighetsfakultetet som fra 1998 til 2010 var generalsekretær i Blå Kors Norge. I 1999 etter ble han valgt inn i sentralkomiteen for Blå Kors Internasjonale Forbund (IBC) (etablert i1887), og i 2004 ble han valgt til ny president i forbundet. Han var den første ikke-sveitsiske presidenten i organisasjonen. Som generalsekretær i Blå Kors ledet han en omfattende fornyelses- og omorganiseringsprosess i organisasjonen. Han var generalsekretær under Blå Kors Norge sin 100-årsjubileum i 2006 og da Blå Kors var formål for innsamlingen under NRKs TV-aksjonen 2008. 

Geir Gundersen arbeidet tidligere som prest i Norges Kristelige Student- og Skoleungdomslag, han hadde menighetstjeneste som residerende kapellan i Tromsøysund menighet i Tromsø og han var bibelmisjonsleder i Det Norske Bibelselskap. I perioden før han begynte i Blå Kors var han forstander ved Det Norske Diakonhjem. Han er en mye brukt andaktsholder i NRK.

## Bibliografi
Gundersen skrev flere bøker i perioden fra 1973 til 1983:

* *Under korset* 1973 (sammen med Otto Hauglin)     ISBN 82-501-0146-4
* *Arbeidarar på Skaparens jord* 1981     ISBN 82-7053-146-4
* *Framtid og håp* 1982     ISBN 82-543-0120-4
* *I trass og tru* 1983     ISBN 82-543-0151-4

Han var også med i **Freedom Quartet** på slutten av 1960-tallet. De ga ut flere plater med gospelinspirert sang. I 2002 hadde de *reunion* og ga ut en CD.
* *Homeland Spirituals* 2002

## Kilder
* Sigbjørn Kvistad: *Geir Gundersen 60 år* Omtale i Vårt Land 26. juni 2008
Koper

**Koper** (italiensk: *Capodistria*, kroatisk: *Kopar*) er en kommune, kystby og den største havnen i Slovenia, beliggende på den korte, slovenske kystlinjen ved Triestebukten i Adriaterhavet. Byen har en befolkning på 23&nbsp;700, og er offisielt tospråklig med både slovensk og italiensk som offisielle språk.

Byen ligger nært den italienske havne- og industribyen Trieste. Sammen med denne hørte Koper fra 1947 til 1954 til Det frie området Trieste. Da byen tilfalt Jugoslavia flyttet mesteparten av den overveiende italiensktalende befolkningen til Italia. I dag er bare 2&nbsp;% av befolkningen italienskspråklig.

Kopers italienske navn *Capodistria* er avledet av latin *Caput Histriae*, «Istrias hovedstad». I&nbsp;middelalderen het byen derimot *Iustinopolis*, oppkalt etter den bysantinske keiseren Justinian II. Den hørte senere til patriarkatet Aquileia, til republikken Venezia og så, frem til første verdenskrig, til den østerriksk-ungarske delstaten Küstenland, hvorpå byen tilfalt Italia.

## Galleri

Fil:Koper Praetorian Palace.jpg|Pretorianerpalasset
Fil:Koper street.JPG|I gamlebyen
Fil:Koper tower.JPG|Kopertårnet


## Eksterne lenker
* 
* Offisiell hjemmeside på engelsk
* Havnen i Koper
* Primorska universitet
* Koper sett fra luften
Autismeforeningen

**Autismeforeningen i Norge** er en interesseorganisasjon for mennesker med diagnose på autismespekteret og deres pårørende. Autismespekteret inkluderer diagnosen Aspergers syndrom. Organisasjonen hadde pr. 2023 rundt 9 400 medlemmer.

## Historie
Foreningen ble stiftet 20. september 1965. Den var først en foreldreorganisasjon, men utviklingen har gjort det nødvendig å også jobbe direkte mot voksne med diagnose innen autismespekteret. 

## Organisering
Foreningens styre består av 6 hovedmedlemmer og 2 varamedlemmer. Organisasjonens hovedkontor har 2 heltidsansatte og 1 deltidsansatt. Hvert fylke organiserer et eget lokallag/fylkeslag med eget styre.

## Aktiviteter
Foreningen holder kurs og driver sosialt arbeid mot medlemmer og fagfolk. Mange lokallag organiserer treff og aktiviteter for sine medlemmer i tillegg til det hovedkontoret organiserer.

### Kurs
Foreningen organiserer kurs for fagfolk, foreldre og mennesker med diagnose. Mest omfattende er sommerseminaret for barn og unge med autismespekterdiagnose inkludert deres familier. Kurset krever veldig mye ressurser og er svært viktig for mange medlemmer i foreningen. Tema på seminaret inkluderer hvordan søsken opplever å ha en bror/søster med autismediagnose, hvilket ansvar hjelpeapparatet har og hvordan man får hjelpen man skal ha fra hjelpeapparatet.

### Likepersonsarbeid
Lokallagene organiserer likemannsgrupper som skal drive likemannsarbeid til medlemmene. Hovedkontoret organiserer kurs for de som ønsker å fungere som likemenn.

### Aspergertreff
Hovedkontoret organiserer treff hvert år for medlemmer over 20 år med autismespekterdiagnose.

## Eksterne lenker
Autismeforeningen i Norge

## Referanser
Fylkesvei 6020

**Fylkesveg 6020** går mellom Sølsnes og Tjelle i Molde.

Frem til 2019 hadde veien betegnelsen fylkesvei 195 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Diekirch (kanton)

**Diekirch** er en kanton i Luxembourg. Kantonen ligger i de sentrale delene av landet og har et areal på 239,37 km². I 2005 hadde kantonen 27&nbsp;634 innbyggere og administrasjonssenteret ligger i byen Diekirch.

## Kommuner
Diekirch kanton består av ti kommuner. I tabellen oppgis antall innbyggere per 2016.

	
## Referanser


## Eksterne lenker
*
Diekirch

**Diekirch** (luxembourgisk: *Dikrech*) er en kommune og en by i Luxembourg.  Kommunen, som har et areal på 12,42 km², ligger i kantonen Diekirch. I 2005 hadde kommunen  innbyggere. Byen Diekirch er kantonen Diekirchs administrasjonssenter. 

## Vennskapsbyer
*  Bitburg, Tyskland
*  Arlon, Belgia
*  Liberty, Missouri USA
*  Monthey, Sveits

## Referanser


## Eksterne lenker
*
Landinfo

**Landinfo** er en norsk statlig fagenhet som samler og gjør tilgjengelig informasjon om menneskerettighetssituasjonen i land Norge mottar asylsøkere fra. Landinfo ble opprettet 1. januar 2005 på bakgrunn av en politisk beslutning i Kommunal- og regionaldepartementet ved en sammenslåing av eksisterende landinformasjonsavdelinger i Utlendingsdirektoratet (UDI) og Utlendingsnemnda (UNE).

Landinfo er administrativt underlagt UDI, men uavhengig i faglige saker. De ansatte (kalt «landrådgivere») tar ikke del i saksbehandlingen i UDI og UNE. Det er 18 ansatte, hvorav 11 er landrådgivere. Landinfo holder til i Storgata 33A i Oslo.

## Se også
*Lifos

## Eksterne lenker
* Landinfo
Anthony Kim

**Anthony Ha-Jin Kim** (født 19. juni 1985 i Los Angeles, California) er en amerikansk profesjonell golfspiller.

Kim ble profesjonell i 2006, debuterte med en delt annenplass, og vant sin første turnering på PGA-touren i mai 2008 (Wachovia Championship). 

## Meritter

### Seire på PGA-touren
*2010  Shell Houston Open
*2008 Wachovia Championship, AT&T National

### Ryder Cup
*2008

### Presidents Cup
*2009

## Eksterne lenker
*
Hærens musikkorps

**Hærens musikkorps** (**HRMK**), tidligere Forsvarets musikkorps Nord-Norge, er et av det norske Forsvarets fem profesjonelle musikkorps organisert under Forsvarets musikk. Korpset har base i Harstad og er det yngste og nordligste av Forsvarets musikkorps.

Korpset ble opprettet i 1911. Det pleier å avholde ukentlige konserter og turnerer i både inn- og utland, men mest i Norges nordligste landsdel. Korpset som ensemble og gjennom enkeltmedlemmer har betydd mye for Festspillene i Nord-Norge, Harstad kulturskole og store deler av amatørmusikklivet i regionen.

Korpset har en støtteforening kalt Forsvarsmusikkens venner (tidligere Divisjonsmusikkens venner).

## Eksterne lenker
*
The Soviet Story

***The Soviet Story*** (*Padomju stāsts*) er en latvisk dokumentarfilm fra 2008. Filmen handler om terror innad i Sovjetsamveldet. Den er skrevet og regissert av Edvīns Šnore. Filmen inneholder intervjuer med vestlige og russiske historikere som Norman Davies og Boris Sokolov, den russiske forfatteren Viktor Suvorov, den tidligere sovjetiske dissidenten Vladimir Bukovsky og ofre for undertrykking innenfor Sovjetsamveldet.

## Referanser


## Eksterne lenker
*
Intellivision

**Intellivision** er en videospillkonsoll produsert av Mattel i 1979. Utviklingen av konsollen begynte i 1978, under et år etter at konkurrenten Atari 2600 ble lansert. Den ble først utgitt i USA og Storbritannia i 1980 og deretter i Japan og Europa i 1982.

Ordet *intellivision* er et portmanteau av «intelligent Television». Konsollen solgte 3 millioner enheter og hadde et spillbibliotek bestående av 125 spill.

I 2009, ble konsollen kåret til den 14. beste spillkonsollen igjennom tidene, av spillnettstedet IGN. Konsollen var Mattels eneste fram til HyperScan ble lansert i 2006.

I 1982 fikk konsollen en oppfølger: Intellivision II.

## Referanser
Penisforlengelse

**Penisforlengelse** er en type operasjon. For at penis skal bli forlenget løsner kirurgen bindevevsbåndene som sitter inne i kroppen og holder penis. På den måten skjer det en forskyvning av den delen av penis som i utgangspunktet er lokalisert inne i kroppen utenfor.

Deretter syr kirurgen svamplegemene fast i den nye, mer fremskutte posisjonen. Til slutt blir snittet sydd sammen på et sett som skyver huden frem, noe som bidrar til en forlengelse av penis ved roten.

Operasjonen er gjenstand for motforestillinger.

Operasjonen skjer i full narkose.

## Se også
*Penisfortykkelse